นายกรัฐมนตรี สั่งทุกหน่วยงานเกาะติดสถานการณ์น้ำท่วมภาคใต้ 24 ชม. หลายพื้นที่ของประเทศอยู่ท่ามกลางมรสุม
นายธนกร วังบุญคงชนะ? โฆษกประจำสำนักนายกรัฐมนตรี เปิดเผยว่า พลเอก ประยุทธ์? จันทร์โอชา นายกรัฐมนตรีและรัฐมนตรีว่าการกระทรวงกลาโหม? ได้รับทราบ? ประกาศกรมอุตุนิยมวิทยา รายงานว่า จะมีฝนตกหนักถึงหนักมาก บริเวณภาคใต้และคลื่นลมแรง บริเวณอ่าวไทย? โดยจะมีผลกระทบตั้งแต่วันที่ 27 - 30 พฤศจิกายนนี้ ร่องมรสุมพาดผ่านภาคใต้ตอนล่าง ประกอบกับมรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังค่อนข้างแรง ทำให้มีฝนตกหนักถึงหนักมากบางพื้นที่บริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส อาจเกิดน้ำท่วมฉับพลันและน้ำป่าไหลหลากได้ รวมทั้งอ่าวไทยยังมีคลื่นสูงประมาณ 2 -3 เมตร ในบริเวณที่ฝนตกหนักด้วยนายธนกร กล่าวว่า นายกรัฐมนตรี? ได้สั่งการด่วนให้หน่วยงานที่มีส่วนเกี่ยวข้อง? เตรียม?ความพร้อมอย่างเต็มรูปแบบ เพื่อรับมือกับสถานการณ์? โดยเน้นให้เกาะติดสถานการณ์?อย่างใกล้ชิด เตรียมกำลังพล เครื่องจักร อุปกรณ์และระบบสื่อสาร พร้อมให้ความช่วยเหลือแก่ประชาชนผู้ประสบภัย ตลอด 24 ชม. ?และขอให้ประชาชนติดตามประกาศจากกรมอุตุนิยมวิทยา?อย่างใกล้ชิด